La data de 14 mai 2024, polițiștii din cadrul Secției de Poliție Rurală nr. 6 Pomîrla au oprit pentru control, pe drumul județean D.J. 291D, în comuna Ibănești, un autovehicul, condus de un bărbat, de 40 de ani, din județul Suceava, care transporta material lemnos.
În urma verificărilor efectuate s-a stabilit faptul că acesta nu deținea documente legale pentru cantitatea de peste un metru cub de material lemnos pe care o transporta.
Conducătorul auto a fost sancționat contravențional conform Legii 171/2010 privind stabilirea și sancționarea contravențiilor silvice, cu amendă în cuantum de 1.000 de lei, iar materialul lemnos a fost supus confiscării.